Lektionsplan: Mit historiske hjem

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| Modul 1  1 lektion | Eleverne præsenterer deres genstande | Eleven kan konstruere historiske fortællinger | * Jeg kan vise mine medbragte genstande frem for de andre i gruppen * Jeg kan forklare, hvorfor jeg har valgt disse genstande * Jeg kan bruge andres forslag og gode ideer til at foreslå emner, som jeg kan arbejde med i mit projekt | * Læreren repeterer på forløbets indhold og præsenterer læringsmål for det samlede forløb. Herefter præciseres modulets læringsmål * Eleverne kan præsenteres for det eksempel, der er udarbejdet under ”materialer” * Eleverne opdeles i 3-4-mands grupper * De viser deres genstande frem og fortæller om, hvorfor de har taget dem med. Hver elev skal bruge max 2 minutter på hver genstand. Når en genstand er fremvist, skal de andre elever i gruppen brainstorme på ideer til, hvad eleven kan inddrage i sit projekt. Eleven tager notater til de andres forslag. Brainstorm skal vare max 2 minutter pr. genstand * Tidsforbrug afhænger naturligvis af antal medbragte genstande og den enkeltes evne til at fortælle og bidrage til inspiration. Eleverne kan med fordel gå i gang med modul 2 når de er færdige |  |
| Modul 2  1 lektion | Eleverne udvælger genstand og arbejder videre med sin brainstorm | Eleven kan redegøre for samspil mellem aspekter fra dansk og omverdens historie | * Jeg kan lave en mindmap hvor min genstand står i midten * Jeg kan i min mindmap foreslå emner, der både handler om historie i tid og i rum * Jeg kan undersøge fakta om de emner, jeg har foreslået | * Eleverne arbejder individuelt. De udvælger den genstand de vil bruge til deres projekt og udarbejder en mindmap. * Eleverne skal vide, hvad der menes med at de skal foreslå emner, der både handler om historie i tid og rum * Eleverne skal have en kort gennemgang af, hvordan de via google kan søge på relevante perspektiveringer |  |
| Modul 3  3-4 lektioner | Eleverne arbejder individuelt med at lave en padlet | Eleven kan konstruere historiske fortællinger | * Jeg kan lave en padlet der indeholder: min genstand, en fortælling om genstanden og eksempler på noget, der i tid og rum perspektiverer til andre historiske emner * Jeg kan i min padlet anvende skriftsprog, indsætte billeder og evt. videoer og lyd * Jeg kan dele min padlet med min lærer * Jeg kan disponere og udarbejde en padlet der gør, at jeg kommer omkring læringsmålene for modul 4 | * Læreren introducerer til, hvordan man arbejder med Padlet * Eleverne bruger 3-4 lektioner på at lave selve produktet. Læreren viser først, hvordan programmet virker og hvilke muligheder det har. De kan evt. også vise eleverne den padlet som er vedhæftet i materialer til at vise eleverne et eksempel på, hvordan det kan laves. * Mens eleverne arbejder er det lærerens opgave at hjælpe eleverne med informationssøgning og ideer til perspektiveringer |  |
| Modul 4  1-2 lektioner | Eleverne fremlægger i grupper for hinanden | Eleven kan redegøre for samspil mellem aspekter fra dansk og omverdens historie  Eleven kan opstille historiske scenarier for at få indsigt i samfundsforhold i fortiden  Eleven kan konstruere historiske fortællinger | * Jeg kan redegøre for de sammenhænge der er mellem den lille og den store historie * Jeg kan give eksempler på historie i tid og rum * Jeg kan forklare de forskelle og sammenhænge der er mellem samfundet i dag og i fortiden. * Jeg kan formidle budskabet i min historiske fortælling til andre | * Eleverne fremlægger i de grupper, som de var i i 1. modul. Hver fremlæggelse tænkes at være ca. 5 minutter. * Eleverne arbejder derefter med en evalueringsopgave (link). Eleverne kan med fordel udfylde det elektronisk, så de har den nødvendige plads til at skrive. |  |

# Forslag til:

## Evalueringsformer

Der vælges her en evalueringsform, der er meget rettet mod elevens egen refleksion og mindre på den kvalitative evaluering. Eleverne udfylder en evalueringsopgave, som de afleverer sammen med deres mindmap, deres notater og naturligvis en deling af deres Padlet. Læreren kan bruge disse i en mere summativ evalueringsform

Evalueringsopgave

Navn: \_\_\_\_\_\_\_\_\_\_\_\_\_\_\_\_\_

*Du har nu fremlagt dit projekt, og det er blevet tid til at evaluere på dine læringsmål. De er indsat herunder med* ***fed skrift****. Under hvert læringsmål bliver du bedt om at svare på nogle spørgsmål. Ved nogle af dem skal du vurdere, i hvor høj grad du har nået målet. Du kan give dig selv mellem 1-5 point alt efter, i hvor høj grad du mener, at du nåede målet. 5 point er det bedste.*

*Du skal aflevere denne evalueringsopgave til din lærer sammen med din mindmap og de notater, du har fra forløbet.*

**Jeg kan vise mine medbragte genstande frem for de andre i gruppen + Jeg kan forklare, hvorfor jeg har valgt disse genstande**

Forklar her, hvorfor du havde taget de genstande med, som du havde, og hvilke begrundelser du havde for at vælge netop disse.

I hvor høj grad mener du, at du fik forklaret disse valg til dine klassekammerater? (1-5)

**Jeg kan bruge andres inspiration og gode ideer til at foreslå emner, som jeg kan arbejde med i mit projekt + Jeg kan lave en mindmap, hvor min genstand står i midten + Jeg kan i min mindmap foreslå emner, der både handler om historie i tid og i rum**

Hvilke ideer fik du fra andre?

Hvilke ideer til du selv?

I hvor høj grad fik du inddraget emner, der både handler om historie i tid og rum? (1-5)

**Jeg kan undersøge fakta om de emner, jeg har foreslået**

Hvad har været den største udfordring ved at skulle søge information til dine emner?

I hvor høj grad har du læst og brugt information, så det er blevet til en selvstændig fremstilling uden at kopiere tekst? (1-5)

**Jeg kan lave en padlet der indeholder: min genstand, en fortælling om genstanden og eksempler på noget, der i tid og rum perspektiverer til andre historiske emner**

I hvor høj grad har du inddraget: din genstand? (1-5)

I hvor høj grad har du inddraget: en fortælling om din genstand? (1-5)

I hvor høj grad har du inddraget: eksempler på noget, der i tid er perspektiveret til andre historiske emner? (1-5)

I hvor høj grad har du inddraget: eksempler på noget, der i tid er perspektiveret til andre historiske emner? (1-5)

**Jeg kan i min padlet anvende skriftsprog, indsætte billeder og evt. videoer eller lyd**

I hvor høj grad har du anvendt skriftsprog? (1-5)

I hvor høj grad har du indsat billeder? (1-5)

I hvor høj grad har du indsat videoer eller lyd? (1-5)

**Jeg kan dele min padlet med min lærer**

Forklar hvordan du gjorde det.

**Jeg kan redegøre for de sammenhænge, der er mellem den lille og den store historie**

Giv her eksempler på, hvilke sammenhænge der er mellem den lille og den store historie.

I hvor høj grad kan du forklare sammenhænge mellem den lille og den store historie? (1-5)

**Jeg kan give eksempler på historie i tid og rum**

Giv her eksempler på historie i tid og rum.

I hvor høj grad kan du give eksempler op historie i tid og rum?

**Jeg kan forklare de forskelle og sammenhænge, der er mellem samfundet i dag og i fortiden.**

Giv her eksempler på forskelle og sammenhænge mellem samfundet i dag og i fortiden.

I hvor høj grad kan du give eksempler på sammenhænge mellem samfundet i dag og i fortiden? (1-5)

**Jeg kan formidle budskabet i min historiske fortælling til andre**

Sæt ord på, hvordan du formidlede budskabet, og hvad du evt. synes, der var svært.

Hvordan vurderer du din egen præsentation? (1-5)